รัฐบาลไทย-ข่าวทำเนียบรัฐบาล-พ่อเมืองเลย บูรณาการภาคีเครือข่ายในพื้นที่ มอบหนังสืออนุญาตให้ใช้ประโยชน์ในที่ดินของรัฐเป็นการชั่วคราว มุ่งขจัดความยากจนฯ เพื่อพัฒนาคุณภาพชีวิตประชาชนอย่างยั่งยืน
วันจันทร์ที่ 19 มิถุนายน 2566
19/06/2566
พ่อเมืองเลย บูรณาการภาคีเครือข่ายในพื้นที่ มอบหนังสืออนุญาตให้ใช้ประโยชน์ในที่ดินของรัฐเป็นการชั่วคราว มุ่งขจัดความยากจนฯ เพื่อพัฒนาคุณภาพชีวิตประชาชนอย่างยั่งยืน
พ่อเมืองเลย บูรณาการภาคีเครือข่ายในพื้นที่ มอบหนังสืออนุญาตให้ใช้ประโยชน์ในที่ดินของรัฐเป็นการชั่วคราว มุ่งขจัดความยากจนฯ เพื่อพัฒนาคุณภาพชีวิตประชาชนอย่างยั่งยืน
วันนี้ (19 มิ.ย. 66) นายทวี เสริมภักดีกุล ผู้ว่าราชการจังหวัดเลย เปิดเผยว่า รัฐบาลและกระทรวงมหาดไทย ได้ขับเคลื่อนแนวทางการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงผ่านกลไกศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ซึ่งกระทรวงมหาดไทยได้เห็นชอบให้กรมที่ดินนําที่ดินสาธารณประโยชน์ประเภทที่ทําเลเลี้ยงสัตว์และที่ป่าช้า สาธารณประโยชน์ ที่ประชาชนเลิกใช้ประโยชน์ร่วมกัน และได้มีการออกหนังสือสําคัญสําหรับที่หลวงแล้ว เพื่อนําไปดําเนินการตามนโยบายการแก้ไขปัญหาความยากจน และขับเคลื่อนการดําเนินงานให้บรรลุเป้าหมาย โดยบูรณาการภาคีเครือข่ายในพื้นที่ร่วมขับเคลื่อนแก้ไขปัญหา ซึ่งตนได้เน้นย้ําในการสร้างความเข้าใจกับ ศจพ. ในทุกระดับว่า ““ความยากจน” คือ ความเดือดร้อนของประชาชนในทุกเรื่องที่ประชาชนไม่สามารถช่วยเหลือตนเองได้” โดยกรมการปกครองได้พัฒนาระบบ ThaiQM เป็นเครื่องมือสํารวจปัญหาความเดือดร้อนของประชาชนที่ไม่ได้จํากัดเพียงแค่มิติด้านรายได้เท่านั้น แต่ครอบคลุมถึง “ความเดือดร้อนทุกเรื่อง” เช่น บ้านที่อยู่อาศัยไม่มีทะเบียนบ้าน ปัญหายาเสพติด เงินกู้นอกระบบ การไม่ได้รับความเป็นธรรม ไม่มีเอกสารสิทธิ์ในที่ดินทํากิน หรือไม่มีความปลอดภัยในชีวิตและทรัพย์สิน เป็นต้น
“จังหวัดเลยได้ทําพิธีมอบหนังสืออนุญาตให้ใช้ประโยชน์ในที่ดินของรัฐเป็นการชั่วคราวตามโครงการบริหารจัดการการใช้ประโยชน์ในที่ดินสาธารณประโยชน์ที่มีการบุกรุกเพื่อขจัดความยากจนและพัฒนาชนบท โดยมี นางวราภรณ์ เสริมภักดีกุล นายกเหล่ากาชาดจังหวัดเลยและประธานแม่บ้านมหาดไทยจังหวัดเลย นายธวัชชัย บุญแก้ววรรณ เจ้าพนักงานที่ดินจังหวัดเลย นายประชา แสนกลาง นายอําเภอวังสะพุง นางสาวณิชกานต์ ดวงศรี นายกเทศมนตรีตําบลปากปวน ผู้บริหารองค์กรปกครองส่วนท้องถิ่น กํานัน ผู้ใหญ่บ้าน และหน่วยงานที่เกี่ยวข้องร่วมพิธี ซึ่งคณะกรรมการพิจารณาเพื่ออนุญาตให้ใช้ประโยชน์ในที่ดินของรัฐจังหวัดเลย มีมติออกหนังสืออนุญาตฉบับใหม่ให้กับทายาทโดยธรรมของผู้รับอนุญาตที่ถึงแก่กรรม ซึ่งได้แจ้งความประสงค์ขอใช้ประโยชน์ในที่ดิน จํานวน 32 ราย 35 แปลง และผู้ครอบครองใหม่ จํานวน 1 ราย 1 แปลง คือ 1) แปลง "ป่าเหล่าหลวงสาธารณประโยชน์" ตําบลปากปวน อําเภอวังสะพุง จังหวัดเลย จํานวน 11 ราย 12 แปลง 2) แปลง "ป่าเหล่าหลวงสาธารณประโยชน์" ตําบลปากปวน อําเภอวังสะพุง จังหวัดเลย จํานวน 9 ราย 11 แปลง 3) แปลง "สนามหญ้าบ้านไร่ทามสาธารณประโยชน์" ตําบลนาอาน อําเภอเมืองเลย จังหวัดเลย จํานวน 8 แปลง 8 ราย 4) แปลง "ที่ทําเลเลี้ยงสัตว์บ้านแหล่งควายสาธารณประโยชน์" ตําบลนาอาน อําเภอเมืองเลย จังหวัดเลย จํานวน 2 ราย 2 แปลง และ 5) แปลง "ชายตลิ่งน้ําเลยหลังตลาดเช้าเทศบาลเมืองเลย" ตําบลกุดป่อง อําเภอเมืองเลย จังหวัดเลย จํานวน 2 ราย 2 แปลง และออกหนังสืออนุญาตให้ผู้ครอบครองที่ดินรายใหม่ จํานวน 1 ราย 1 แปลง” นายทวี ฯ กล่าว
นายทวี เสริมภักดีกุล ผู้ว่าราชการจังหวัดเลย กล่าวเพิ่มเติมว่า การเข้าถึงสิทธิในการใช้ประโยชน์ในที่ดินเป็นเรื่องที่สําคัญมากในการแก้ไขปัญหาความยากจน เพราะที่ดินเป็นพื้นฐานของปัจจัย 4 ที่สําคัญ คือ ที่อยู่อาศัย อาหาร เครื่องนุ่งห่ม และยารักษาโรค ดังนั้นการแก้ไขปัญหาความยากจนอย่างยั่งยืนตามหลัก “ยาไทย” จะต้องให้คนจนหรือคนชายขอบจากการพัฒนาได้สิทธิในการทํากินและอยู่อาศัยบนที่ดินอย่างถูกต้องเสียก่อน ซึ่งกระทรวงมหาดไทยได้มอบนโยบายเน้นย้ําในเรื่องนี้กับกรมที่ดิน จังหวัด และอําเภอ ให้บูรณาการข้อมูลความทับซ้อนประเภทที่ดิน ปัญหาในการเข้าถึงสิทธิในการครองที่ดินต่าง ๆ ผ่านกลไกคณะกรรมการฯ ของจังหวัด ที่รับผิดชอบในที่ดินประเภทนั้น ๆ เพื่อแก้ไขปัญหา “ราษฎรรุกที่ดินหลวง และหลวงรุกที่ดินราษฎร” อย่างเป็นระบบและเป็นการแก้ไขปัญหาที่ยั่งยืนอย่างแท้จริง
นายทวี เสริมภักดีกุล ผู้ว่าราชการจังหวัดเลย กล่าวในช่วงสุดท้ายว่า จังหวัดเลยมุ่งมั่นในการแก้ไขปัญหาให้กับพี่น้องประชาชนในทุกเรื่อง เพื่อเป็นการอํานวยความสะดวกให้กับพี่น้องประชาชน รวมทั้งรับฟังปัญหาความเดือดร้อนของประชาชน โดยสามารถติดต่อผ่านสายด่วนศูนย์ดํารงธรรม 1567 เพื่อทางจังหวัดจะได้ดําเนินการให้ความช่วยเหลือในทุกด้านต่อไป